JUBILE ส่งซิกครึ่งหลังโตต่อ ลุยออกสินค้า-เปิด 2 สาขาใหม่ มั่นใจรายได้ปีนี้เกินเป้า 15%
JUBILE ส่งซิกครึ่งหลังโตต่อ หลังโควิดคลาย เดินหน้าออกสินค้าใหม่-เปิด 2 สาขาใหม่ คาดดันรายได้ปีนี้โตเกิน 15%
JUBILE ส่งซิกครึ่งหลังโตต่อ หลังโควิดคลาย! เดินหน้าออกสินค้า-เปิด 2 สาขาใหม่ คาดดันรายได้ปีนี้โตเกิน 15%
18 ส.ค. 2565

นางสาวอัญรัตน์ พรประกฤต ประธานเจ้าหน้าที่บริหาร บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE  เปิดเผยว่า บริษัทปรับเป้าหมายรายได้ปี 65 เป็นเติบโตไม่ต่ำกว่า 15% จากเดิมที่คาดว่าจะเติบโตได้ไม่ต่ำกว่า 10% หลังจากช่วงครึ่งปีแรกบริษัทมีรายได้ 887.11 ล้านบาท จากช่วงครึ่งปีแรกของปี 64 ที่มีรายได้ 675.82 ล้านบาท หรือเติบโตจากช่วงเดียวกันของปีก่อน 31.26% โดยได้รับปัจจัยหนุนจากสถานการณ์การแพร่ระบาดของเชื้อไวรัสโควิด-19 ที่คลี่คลายไปในทิศทางที่ปรับตัวดีขึ้นมาค่อนข้างมากเมื่อเทียบกับปีก่อน ส่งผลให้ยอดขายสาขาเดิมมีการเติบโตค่อนข้างมาก
ขณะที่ช่วงครึ่งปีหลังบริษัทคาดว่าจะมีการเติบโตได้อย่างต่อเนื่องจากช่วงครึ่งปีแรก แม้ว่าจะมีภาวะเงินเฟ้อที่พุ่งสูงขึ้นมาอย่างต่อเนื่องในช่วงที่ผ่านมากระทบต่อกำลังซื้อของลูกค้าบางกลุ่ม แต่อย่างไรก็ตามยังมีอีกหลายกลุ่มลูกค้าที่มีกำลังซื้ออยู่ บริษัทจึงได้มีการปรับกลยุทธ์การจำหน่ายสินค้าไปยังกลุ่มที่มีกำลังซื้อมากขึ้น ในขณะเดียวกันบริษัทยังได้ดำเนินกิจกรรมทางการตลาดอย่างต่อเนื่อง และด้วยความเรียบ หรู ทันสมัย ตอบโจทย์ไลฟ์สไตล์ได้อย่างเหมาะสมสำหรับลูกค้า
นอกจากนี้บริษัทยังคงเดินหน้าออกผลิตภัณฑ์ใหม่ๆให้ตรงกับความต้องการของลูกค้าอย่างต่อเนื่อง โดยในช่วงเดือน ก.ค.- ส.ค. ที่ผ่านมาก็ได้มีขณะเดียวกันจะมีการทำกลยุทธ์ทางการตลาดที่เหมาะสมให้ตรงกับกลุ่มเป้าหมาย โดยใช้ฐานข้อมูลของบริษัทที่มีอยู่ในปัจจุบัน รวมไปถึงจะมีกิจกรรมทางการที่มีให้กับกลุ่มสมาชิก
นอกจากนี้บริษัทยังได้เตรียมเปิดสาขาเพิ่มขึ้นในช่วงครึ่งปีหลังอีก 2 สาขา ซึ่งจะทำให้สาขารวม ณ สิ้นปีเพิ่มเป็น 130 สาขา จากปัจจุบันที่มีสาขาอยู่ทั้งหมด 128 สาขา รวมไปถึงการปรับปรุงพื้นที่การขายเพื่อที่จะให้ตอบโจทย์ให้กับกลุ่มลูกค้าเพิ่มมากขึ้น และสามารถที่จะขยายฐานกลุ่มลูกค้าใหม่ๆเพิ่มมากยิ่งขึ้นด้วย